આ ફિલ્મમાં તમને રાજકુમાર રાવ નહીં, સરકારી નોકરી કરતો ન્યૂટન જ જોવા મળશે. તેની બોડી લેંગ્વેજથી લઇને ચહેરા અને આંખોના હાવભાવ સુધી, દરેક વસ્તુમાં ન્યૂટનનું પાત્ર ઊભરીને આવે છે. રાજકુમારની એક્ટિંગ લાજવાબ છે. આત્મા સિંહ તરીકે પકંજ ત્રિપાઠી પણ અસર ઉપજાવવામાં સફળ રહ્યા છે, તેમનો વ્યંગ દર્શોકના મનમાં અનેક પ્રશ્નો ઊભા કરશે. રઘુવીર યાદવે ફિલ્મમાં ખૂબ ખૂબીપૂર્વક હળવી ક્ષણો ઉમેરવામાં ફાળો આપ્યો છે. અંજલિ પાટિલની એક્ટિંગ પણ ખૂબ સહજ છે.